**2022 අප්‍රේල් 07 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි.**

**2022 අප්‍රේල් 07 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

**පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රී ලහිරු රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී ගයනා චින්තානි මහත්මිය**
* **නිවිතිගල ප්‍රාදේශීය සභා ගරු මන්ත්‍රී පියසේන පොල්වත්ත මහතා**
* **නිවිතිගල ප්‍රාදේශීය සභා ගරු මන්ත්‍රී සුනිල් සේරසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

2022.03.15 වන දින සභා වාර්තාව සභා සම්මත කිරිම.

2022.03.15 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී පියසේන පොල්වත්ත මහතා විසින් ස්ථිර කරන ලදි.

ඒ අනුව 2022.03.15 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්

* නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු මහතා පසුගිය සභාවේදී “ දිරිය ” කුඩා තේ වතු සංවර්ධන සමිතියේ සිදු වුවා යැයි කියන ලද මුල්‍ය අක්‍රමකිතාවය පිළිබඳව කරන ලද ප්‍රකාශයට විරෝධය පළකරමින් එම සමිතියේ හිටපු සභාපති ඩබ් රත්නසේන මයා විසින් එවන ලද ලිපිය ගරු සභාව වෙත ඉදිරිපත් කරන ලදි.
* විඉ/කල/ඩීඕ/01/M18/2019 අංක දරණ 2022.03.04 දිනැති විධායක ඉංජිනේරු කලවාන විසින් යොමුකර ඇති “ කොටස් කම්කරු ක්‍රමය යටතේ පළාත් මාර්ග දෙපස කැලෑ රහිතව පවත්වාගෙන නඩත්තු කිරීම” ලිපිය ඉදිරිපත් කිරීම.

1. යථා පරිදි කල්දි ඇති යෝජනා
   1. ගරු සභාපති කුලතුංග ලියනගේ මහතාගේ යෝජනා
2. නිවිතිගල ප්‍රාදේශිය සභාවේ මා විසින් භාවිතා කරන PF-7440 දරණ කැබ්රථය සඳහා මසකට ඩීසල් ලීටර් 350-600 ත් අතර ප්‍රමාණයක් වැය වේ.ප්‍රාදේශිය සභා බල ප්‍රදේශය තුළ ස්ථානීය පරීක්ෂාවන්,මහජන කටයුතු සහ අමාත්‍යාංශ වෙත යාම වෙනුවෙන් මෙම ඩීසල් ප්‍රමාණය වැය වන අතර කැබ් රථය සඳහා මාසිකව ඩීසල් ලීටර් 400 ක් ලබාදීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ගරු සභාපතිතුමාගේ නිල රථය වන PF-7440 දරණ කැබ්රථය සඳහා මාසිකව ඩීසල් ලීටර් 400 ක් ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ ධාවනය කරනු ලබන වාහන අළුත්වැඩියා කටයුතු සඳහා හා නඩත්තු සඳහා අවශ්‍ය කොටස් මිලදී ගැනීමට සංවර්ධන නිර්මාණ හා යන්ත්‍රෝපකරණ අධිකාරියෙන් සිදුකර ගත යුතුය යන්න පළාත් පාලන සහකාර කොමසාරිස් විසින් උපදෙස් දී ඇත.නමුත් වාහන කුරුවිට දක්වා ප්‍රවාහනය කිරීමේදී ඉන්ධන ගැටළුව,වාහන නඩත්තු කිරීමේදී ඇතිවන ප්‍රමාදයන් නිසා දැඩි දුෂ්කරතාවයන්ට මුහුණ දීමට සිදු වී ඇත.එමෙන්ම ට්‍රැක්ටර් රථ අළුත්වැඩියාවේදී ඇති වන ප්‍රමාදයන් නිසා කසල එක්රැස් කිරීමේ ගැටළු මතු වී ඇත.එබැවින් මේ සඳහා සුදුසු ක්‍රියාමාර්ගයක් ගැනීමට වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මේ සම්බන්ධව විස්තරාත්මක ලිපියක් පළාත් පාලන කොමසාරිස් හරහා ගරු ආණ්ඩුකාරතුමා වෙත යොම් කිරීම සුදුසු බව ගරු මන්ත්‍රීවරුන්ගේ හා මන්ත්‍රිතුමියන්ගේ ඒකමතිකත්වයෙන් සභා සම්මත විය.

1. ඒ සිරියලතා,වැලිඅරඔ,දෙල්වල ලිපිනයෙහි පදිංචි අය විසින් මියගිය ස්වාමිපුරුෂයාට පිං පිණිස අදාල ලිපිනයෙහි බස්නැවතුම්පොළක් ඉදිකිරීමට අදහස් කොට ඇති බැවින් එම ඉදිකිරීම සඳහා අනුමැතිය ලබා ගැනීමට වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී සුනිල් සේරසිංහ මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී මේ පිළිබඳව පළාත් මාර්ග අමාත්‍යාංශය වෙත දැනුවත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. නිවිතිගල ප්‍රාදේශිය සභාවේ ගරු මන්ත්‍රීවරයෙකු ලෙස 2021.04.07 වන දින ප්‍රකාශයට පත්කරන ලද ගැසට් පත්‍රයේ ගරු මන්ත්‍රි චමින්ද කුමාර මහතා පත්වීම් ලද අතර 2021.04.08 වන දින පැවති මාසික මහ සභාවට පැමිණීමට ඉල්ලීමක් කර අතර සභාව වෙත දැනුම් දීමක් නොතිබු බැවින් එදින සභාවට සහභාගි වීමට නොහැකි වූ බැවින් 2021 අප්‍රේල් මාසය සඳහා තමාට හිමි මාසික දීමනාව ලබා දෙන ලෙස කරන ලද ඉල්ලීම ගරු සභාපති කුලතුංග ලියනගේ මහතා විසින් ගරු සභාව වෙත ඉදිරිපත් කළ අතර එම යෝජනාව ගරු මන්ත්‍රී චමින්ද කුමාර මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී එදින සභභාගී වී නොමැති වීම හේතුවෙන් දීමනාවට ගෙවීමට නොහැකි බව ගරු මන්ත්‍රීවරුන්ගේ හා මන්ත්‍රීතුමියනගේ ඒකමතිකත්වයෙන් සභා සම්මත විය.
3. දැනට පවතින විදුලි කප්පාදුව නිසා කාර්යාලයේ අභ්‍යන්තර රාජකාරී කටයුතු කිරීම අඩාල වන අතර විදුලිය විසන්ධි වීම් නිරන්තරයෙන් සිදුවන නිසා පරිඝනක කර ඇති දත්ත මැකී යාමේ අවදානමක්ද පවතී.එමෙන්ම රාත්‍රී කාලයේදී කාර්යාල භූමිය අඳුරේ පැවතීමෙන් ආරක්ෂාව සම්බන්ධයෙන්ද අවදානමක් ඇත.ඉදිරියේදී විදුලිය විසන්ධී කිරීමේ කාලය දීර්ඝ වන බැවින් කාර්යාල කටයුතු වලට වන බාධාව අවම කිරීම සඳහා කාර්යාලීය ප්‍රයෝජනය සඳහා විදුලි ජනන යන්ත්‍රයක් මිලදී ගැනීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශිය සභාව වෙත විදුලි ජනන යන්ත්‍රයක් මිලදී ගැනීම සුදුසු බවත් ඒ සඳහා පළාත් සභා යාන්ත්‍රික ඉංජිනේරු වෙත අදාල පිරිවිතර සකස් කර ඉදිරි මිලදී ගැනීම් කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2022 වර්ෂය වෙනුවෙන් සකස් කරන ලද නිවිතිගල ප්‍රාදේශිය සභා බල ප්‍රදේශයේ ආපදා අවස්ථාවලදී ක්‍රියාත්මක වීම සඳහා සකස් කරන ලද ආපදා සැලැස්ම ගරු සභාවේ අනුමැතිය ලබා ගැනීම සඳහා ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී සකස් කරන ලද ආපදා සැලැස්ම අනුව ඉදිරි කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. නිවිතිගල සෞඛ්‍ය වෛද්‍ය නිලධාරී කාර්යාලයට අයත් දොළොස්වල කන්ද පවුල් සෞඛ්‍ය සේවා නිලධාරී කොට්ඨාසයේ පැවැත්වෙන මාතෘ හා ළමා සායනය මසකට වරක් වත්තහේන ප්‍රජා ශාලවේ පවත්වනු ලබන අතර එහිදි ගර්භණී මවුවරුන්ට අසුන් ගැනීමට සිදුව ඇත්තේ ළදරු පාසලේ භාවිතා කරන ළමා බංකුවලය.එසේම වරින්වර පවත්වනු ලබන දැනුවත් කිරීම් වලදීද ඉතා අපහසුවෙන් අසුන් ගැනීමට ඔවුන්ට සිදුව ඇත.එබැවින් එම සායනය සඳහා ප්ලාස්ටික් පුටු 15 ක් පමණ ලබා දෙන ලෙස පවුල් සෞඛ්‍ය නිලධාරිතුමිය විසින්ද ඉල්ලීමක් කර ඇත.එබැවින් එම පුටු 15 ලබා දීම සුදුසු බව ගරු සභාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ප්‍රාදේශිය සභා පනතේ 19 (vii)වගන්තිය ප්‍රකාරව මාතෘ හා දාරක සුභ සාධන සේවාවවන්ට අරමුදල් වෙන්කිරීම යටතේ නිවිතිගල ප්‍රාදේශිය සභා ප්‍රතිපාදන මගින් ලබාදීම සුදුසු බවත් එහි භාරකාරිත්වය වගකිව යුතු පාර්ශවයකට පැවරිය යුතු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. සිදුරුපිටිය ගැමුණු ගොවි සංවිධානය මගින් නිවිතිගල ප්‍රාදේශිය සභාවේ දොළොස්වල කොම්පෝස්ට් අංගනයේ සේවක විවේකාගාරයේ කොටසක් කාර්යාල කාමරය ලෙස සංවර්ධනය කිරීමේ ව්‍යාපෘතිය ක්‍රියාත්මක කරන ලදි.එහිදි ඇස්තමේන්තුවට ඇතුළත් වැඩ විෂයන් තුළ වැඩිපුර කිරීමට සිදුව ඇති වැඩ කොටස් සහ ඇස්තමේන්තුවට ඇතුළත් නොවූ එහෙත් ව්‍යාපෘතිය නිම කිරීමේදී අළුතින් එකතු කිරීමට සිදු වූ වැඩ කොටසට අදාල අතිරේක ඇස්තමේන්තුව ගරු සභාවේ අනුමැතිය ලබා ගැනීම සඳහා ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී ඉහතින් කී කරුණු සඳහා ඉදිරිපත් කරන ලද රු.110,281.64 ක් ඇස්තමේන්තුව අනුමත කිරීමටත් ඒ සඳහා සභා අරමුදලින් ගෙවීම් කිරීමත් සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. බටහේන,ගලඋඩවත්ත මාර්ගය ඉතා අබලන් බෑවුමක් සහිත මාර්ගයක් වන අතර පවුල් 08 ක් පමණ ජීවත් වන මෙම මාර්ගය දෛනිකව බොහෝ පිරිසක් ගමන් කරනු ලබයි.මෙම මාර්ගය සඳහා විකල්ප මාර්ගයක් නොමැති බැවින් එම මාර්ගයේ අඩි 300 ක් පමණ ගමනාගමනය අපහසු ප්‍රදේශය කොන්ක්‍රිට් කිරීම සඳහා වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මේ සම්බන්ධ වන යෝජනාව පළාත් මාර්ග අමාත්‍යාංඹය වෙත යොමු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2022.03.31 වන දින පවත්වන ලද මුදල් ප්‍රතිපත්ති කාරක සභාවේ වාර්තාවේ ඇතුළත් ටෙන්ඩර් මණ්ඩල තීරණ ගරු සභාවේ තීරණයක් ගැනීම ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව පහත සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**01.මිල ගණන් ඉදිරිපත් කිරීමAttention-Madu** I **ඇල්කතීන් ජල නලය සඳහා මිල ගණන්**

දොඹගම්මන ජනපදයේ පවුල් 300ක පමණ පිරිසකට පානීය ජලය ලබාගැනීම සඳහා ඇල්කතීන් ජල නලයක් ලබාදීම වෙනුවෙන් මිල ගණන් 03ක් කැඳවන ලදුව එම මිල ගණන් 03ම ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | කුමාරසිරි ස්ටෝරස්, කලවාන පාර, නිවිතිගල. | නිව් සමගි හාඩ්වෙයාර්, උඩ වතුපිටිය,කරවිට. | ඩී.ජේ. හාඩ්වෙයාර්, කරවිට, උඩ කරවිට. |
| අඟල් 02 පළල අඩි 200 දිග ඇල්කතීන් ජල නළයක් | රු.12,800 /= | රු.14,000 /= | රු.14,500 /= |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇති කුමාරසිරි ස්ටෝරස්,කලවාන පාර නිවිතිගල වෙතින් රු.12,800/= ක මිල ගණන් යටතේ අඟල් 02 පළල අඩි 200 ක් දිග ඇල්කතින් ජල නළයක් මිලදී ගැනීම සුදුසු බවයි.

II **ගැටනිගෙවත්ත ජල මෝටරය සඳහා මිල ගණන්**

නිවිතිගල ප්‍රාදේශීය සභාවට අයත් ගැටනිගෙවත්ත ප්‍රදේශයේ පවුල් 60ක පමණ පිරිසකට ජලය ලබාදීම වෙනුවෙන් මිල ගණන් 05ක් කැඳවන ලදුව එම මිල ගණන් අතරින් 1ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |
| --- | --- |
| විස්තරය | ඒ.එන්.ජී එන්ටප්‍රයිසස්, ගුඩ්ෂෙඩ් පාර, රත්නපුර. |
| ජල මෝටරය සඳහා මිල ගණන් | Deep well pump – Max, සුදු යකඩ - Stebless – steel, QJD2 180 – 2.23 Brass out pump , Warrantee – 01 Year , Rs.1,39750.00 |

මේ සඳහා එක් මිල ගණනක් පමණක් ලැබී තිබුණද මේ දිනවල වෙළදපලේ ජල මෝටර් මිලදී ගැනීමට තිබෙන අපහසුතාව සලකා මෙම මිල ගණන තාක්ෂණ ඇගයීම් කමිටුව වෙත යොමු කර පිරිවිතර සපුරා තිබේ නම් තාක්ෂණ ඇගයීම් කමිටු නිරදේශය මත මිලදී ගැනීම සුදුසු බව කම්ටුව තීරණය කරන ලදී.

III **කාර්යාලයීය හැඳුනුම්පත් සඳහා මිල ගණන්.**

නිවිතිගල ප්‍රාදේශීය සභාවේ නිලධාරීන් සඳහා කාරයාලයීය හැඳුනුම්පත් 26ක් සෑදීම සඳහා මිල ගණන් 3ක් කැඳවන ලදුව එම මිල ගණන් 3ම ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | නිෂා ස්ටුඩියෝ, 66/2, කෙළින් වීදිය, රත්නපුර. | සුමිත් වෙඩින් ස්ටුඩියෝ, ඩිජිටල් කලර් ලැබ් ඇන්ඩ් කමියුනිකේෂන්, නො.219, කෙළින් වීදිය, රත්නපුර. | SUD ස්ටුඩියෝ කමියුනිකේෂන්, නව නගරය, රත්නපුර. |
| නිවිතිගල ප්‍රාදේශීය සභාවේ නිලධාරීන් සඳහා කාරයාලයීය හැඳුනුම්පත් 26ක් සෑදීම | එකක මිල  රු.750.00 | එකක මිල  රු.650.00 | එකක මිල  රු.790.00 |

ඉහත මිල ගණන් පරීක්ෂා කිරීමෙන් පසු කමිටුවේි තීරණය වූ අවම මිල ගණන් ඉදිරිපත් කර ඇති සුමිත් වෙඩින් ස්ටූඩියෝ ,ඩිජිටෙල් කලර් ලැබ් ඇන්ඩ් කොම්යුනිකේෂන් ,නො.219,කෙළින් වීදිය,රත්නපුර වෙතින් එකක මිල රු.650/= බැගින් රු.16,900/= ක මුදලකට හැඳුනුම්පත් 26 ක් සාදා ගැනීම සුදුසු බවයි.

IV **බක්මහ උළෙල සඳහා අවශ්‍ය ද්‍රවය වෙනුවෙන් මිල ගණන්**

නිවිතිගල සහ ඇලපාත මහජන පුස්තකාල මගින් බක්මහ උළෙලවල් 2ක් පැවැත්වීමට නියමිත අතර ඒ සඳහා අවශ්‍ය ද්‍රවය මිලදී ගැනීම වෙනුවෙන් මිල ගණන් 6ක් කැඳවන ලදුව එම මිල ගණන් අතරින් 4ක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |  |
| --- | --- | --- | --- | --- |
| අවශ්‍ය ද්‍රව්‍ය | විජිත සටෝරස්,කලවාන පාර, නිවිතිගල | චන්ද්‍රා ස්ටෝරස්, නො.107, කෙළින් වීදිය, ගොඩකවෙල | මහින්ද වෙළඳසැල, හරස් පාර, ගොඩකවල | එච්.එල්.කේ. ට්‍රේඩ් සෙන්ටර්, කලවාන පාර, නිවිතිගල |
| 1. බිත්ති ඔරලෝසු -03 | රු.850/= | රු.4,500/= | රු.3,500/= | රු.1,885/= |
| 1. උණුසුම් බෝතල් (ලීටර 01) -02 | රු.1,650/= | රු.3,200/= | රු.2,500/= | රු.1,975/= |
| 1. තුනට නමන කුඩ - 03 | රු.790/= | රු.1,050/= | රු.950/= | රු.660/= |
| 1. ට්‍රේ - 12 | - | රු.850/= | රු.750/= | - |
| 1. මදුරු දැල් (ඩබල්) – 03 | රු.1,350/= | රු.6,500/= | රු.5,700/= | - |
| 1. වීදුරු පෙට්ටි - 02 | රු.1,100/= | රු.3,500/= | රු.2,500/= | රු.1,450/= |
| 1. පැස්ටල් 24 පාට පෙට්ටි - 04 | රු.170/= | රු.325/= | රු.280/= | රු.170/= |
| 1. බ්‍රවුන් පේපර් කොළ - 30 | රු.20/= | රු.35/= | රු.35/= | - |
| 1. පාසල් බෑග් - 04 | - | රු.3,500/= | රු.3,000/= | - |
| 1. කෑම පෙට්ටි - 14 | රු.295/= | රු.450/= | රු.450/= | රු.220/= |
| 1. වතුර බෝතල් -16 | රු.350/= | රු.450/= | රු.450/= | රු.290/= |
| 1. CR පිටු 200 තනිරූල් පොත් -12 | රු.240/= | රු.220/= | රු.240/= | රු.235/= |
| 1. පිටු 20 චිත්‍ර පොත් - 20 | රු.50/= | රු.50/= | රු.50/= | රු.50/= |
| 1. පැස්ටල් 12 පාට පෙට්ටි - 20 | රු.110/= | රු.110/= | රු.120/= | රු.110/= |
| 1. ළමා කුඩ - 02 | රු.560/= | රු.650/= | රු.850/= | රු.550/= |
| 1. පැන්සල් පෙට්ටි - 10 | රු.395/= | රු.425/= | රු.300/= | - |
| 1. පිටු 120 පොත් - 40 | රු.80/= | රු.65/= | රු.70/= | රු.70/= |
| 1. පැන්සල් - 50 | රු.20/= | රු.25/= | රු.25/= | රු.20/= , 25/= |
| 1. පෑන් - 50 | රු.10/= | රු.10/= | රු.15/= | රු.15/= |
| 1. මග් -15 | රු.375./= | රු.550/= | රු.720/= | - |
| 1. බැලුම් බෝල - 150 | රු.6/= | රු.5/= | රු.10/= | රු.6/= |
| 1. මැටි මුට්ටි - 06 | - | රු.250/= | රු.350/= | රු.120/= |
| 1. ලණු කැරලි - 09 | රු.10/= | රු.180/= | රු.350/= | - |
| 1. මැටි පහන් -20 | - | රු.35/= | රු.30/= | රු.5/= |
| 1. සාටක (අවුරුදු කුමර කුමරියන් සඳහා) - 07 | - | - | - | - |
| 1. විසිල් (නලා) - 02 | - | රු.100/= | රු.100/= | - |

මෙම බක්මහ උළෙල සඳහා ප්‍රතිපාදන වෙන්කර ඇත්තේ රු.50,000 ක් වන අතර මෙම ත්‍යාග සියල්ල මිලදී ගැනීමේදී එම මුදල ඉක්මවා යන බැවින් මෙහි සඳහන් ලිපිද්‍රව්‍ය මිලදී ගැනීමෙන් පසු පවතින මුදල ඉක්මවා නොයන ලෙස අනෙකුත් ත්‍යාග භාණ්ඩ මිලදී ගැනීම සුදුසු බව කමිටුව තීරණය කරන ලදී.

V **සිදුරුපිටිය I කණුව ප්‍රදේශයේ ජල ව්‍යාපෘතියට අවශ්‍ය ජල නල සඳහා මිල ගණන්**

සිදුරුපිටිය I කණුව ප්‍රදේශයේ නිවාස 15කට ජලය ලබාගැනීම සඳහා ජල නල ලබාදීම වෙනුවෙන් මිල ගණන් 03ක් කැඳවන ලදුව එම මිල ගණන් 03ම ලැබී තිබුණි. ඒ පිළිබඳ විස්තර පහත දැක්වේ

|  |  |  |  |
| --- | --- | --- | --- |
| විස්තරය | කුමාරසිරි ස්ටෝරස්, කලවාන පාර, නිවිතිගල. | නිව් සමගි හාඩ්වෙයාර්, උඩ වතුපිටිය,කරවිට. | ඩී.ජේ. හාඩ්වෙයාර්, කරවිට, උඩ කරවිට. |
| අඟල් 01 බට - 135ක් | රු.640/= | රු.675/= | රු.680/= |
| 1” ෂොකට් - 134ක් | රු.80/= | රු.90/= | රු.90/= |
| PVC ගම් - 250ml | රු.960/= | රු.1,100/= | රු.1,000/= |

ඉහත මිල ගණන් පරීක්ෂා කිරීමේදී බටවල වරගය සඳහන් කර නොමැති නිසා අවම මිල ගණන ඉදිරිපත් කර ඇති කුමාරසිරි ස්ටෝරස්,කලවාන පාර,නිවිතිගල යන අය වෙතින් දුරකථනයෙන් විමසා බැලු අතර එහිදී මිල ගණන් ඉදිරිපත්කර ඇත්තේ ඇන්ටන් ජලනළ සඳහා බව පවසන ලදී.එම බට වරගය සුදුසු තත්ත්වයේ පවතින බැවින් අවම මිල ගණන් අනුව මෙම ව්‍යාපෘතියට අවශ්‍ය ද්‍රව්‍ය කුමාරසිරි ස්ටෝරස් වෙතින් මිලදී ගැනීම සුදුසු බව තීරණය කරන ලදී.

02.ඇස්තමේන්තු ඉදිරිපත් කිරීම.

I දොඹගම්මන ජනපදයේ පවුල් 300ක පමණ පිරිසකට පානීය ජලය ලබාගැනීම සඳහා ද්‍රව්‍යාධාර වශයෙන් ඇල්කතීන් බට අඩි 200ක් ලබාදීම වෙනුවෙන් කාරමික නිලධාරීතුමිය විසින් සකසන ලද රු. 15,000.00ක් වටිනා ඇස්තමේන්තුව අනුමැතිය සඳහා ඉදිරිපත් කිරීම.

* අනුමැතිය ලබා දීමට තීරණය කරන ලදී.

II සිදුරුපිටිය I කණුව ප්‍රදේශයේ නිවාස 15කට පාරවත්ත ප්‍රදේශයේ සිට ජලය ලබාගැනීම සඳහා ද්‍රව්‍යාධාර වශයෙන් ජල නල සහ උපාංග ලබාදීම වෙනුවෙන් කාරමික නිලධාරීතුමිය විසින් සකසන ලද රු. .100,000.00ක් වටිනා ඇස්තමේන්තුව අනුමැතිය සඳහා ඉදිරිපත් කිරීම.

* අනුමැතිය ලබා දීමට තීරණය කරන ලදී.

III ඇලපාත ප්‍රාදේශීය ලේකම් කොට්ඨාශයේ නිරිඇල්ල වසමේ පිහිටා ඇති බතලහේන මාරගයේ අතුරු මාරගය කොන්ක්‍රීට් ඇතිරීම සඳහා අවශ්‍ය ද්‍රව්‍යමය ආධාර ලබාදීම වෙනුවෙන් කාරමික නිලධාරීතුමිය විසින් සකසන ලද රු. .100,000.00ක් වටිනා ඇස්තමේන්තුව අනුමැතිය සඳහා ඉදිරිපත් කිරීම.

(05) හදිසි යෝජනා-

1. නිවිතිගල ප්‍රාදේශීය සභාවේ ගරු මන්ත්‍රී මණ්ඩලය වෙත නිවිතිගල ප්‍රාදේශීය සභා අරමුදලින් උත්සව අත්තිකාරම් ලබා දීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී උත්සවය සමය තුළ ජනතාව වෙනුවෙන් යම් සහනදායී කටයුතු සිදු කිරීම වෙනුවෙන් රුපියල් පහළොස්දහසක මුදලක් 4.2% ක පොළි අනුපාතය යටතේ ලබා දීම සුදුසු බවත් ඒ වෙනුවෙන් සකස් කරන ලද අයදුම්පත සම්පූර්ණ කොට රාජ්‍ය නිලධාරීන් දෙදෙනෙකුගේ ඇප සහිතව ඉදිරිපත් කිරීමටත් ලබා ගත් මුදල වැය වීම පිළිබඳ නිශ්චිත තහවුරු කිරීමක් කිරීමේ එකඟතාවය මත උත්සව අත්තිකාරම් ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

(06) මුදල් ප්‍රතිපත්ති කාරක සභා වාර්තාව-2022.03.31 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

2022.04.07 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -මාර්තු 2022

2022.04.07 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- මාර්තු 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- මාර්තු 2022

2022.04.07 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව -මාර්තු 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- මාර්තු 2022

2022.04.07 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 -මාර්තු 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව - මාර්තු 2022

2022.04.07 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව- මාර්තු 2022 මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී ආර් ඒ වසන්ත මහතා**

වර්තමානය වන විට රජය විරෝධි ජනතාව වීදි බසිමින් සිටින බවත් ඔවුන් තම ආරක්ෂාව පිළිබඳව අවධානයෙන් කටයුතු කළ යුතු බවත් එතුමා ප්‍රකාශ කරන ලදි.පටු දේශපාලන අරමුණු සාක්ෂාත් කර ගැනීම සඳහා යම් කණ්ඩායම් කටයුතු කරගෙන යන බවත් ස්වයං හික්මීමක් සහිතව හැසිරීමට අවධානය යොමුකළ යුතු බවත් එතුමා ප්‍රකාශ කරන ලදි.

1. **ගරු මන්ත්‍රී පියසේන පොල්වත්ත මහතා**

විපක්ෂය ලෙස බලාපොරොත්තු වන්නේද එකම රටක් ලෙස රට ගොඩනැගීම බවත් එතුමා ප්‍රථමයෙන් සඳහන් කරන ලදි.මිරිහාන සිද්ධියේදී ජනතාව විසින් ජනපති නිල නිවස වටලමින්ද සමගි ජන බලවේගය පැවැත්වූ විරෝධතා රැළි වලින්ද කියාසිටියේ ජනාධිපතිතුමාට ඉල්ලා අස්වීමට බවත් එහෙත් බීරි අලින්ට වීණා වයන්නා සේ ඒ ගැන ජනාධිපතිතුමා හෝ රජය කිසිදු පියවරක් නොගත් බවත් ප්‍රකාශ කරන ලදි.

කොවිඩ් වසංගතය වේගයෙන් පැතිර යමින් තිබු අවධියේ සෞඛ්‍ය අංශ විසින් කළ අනතුරු ඇඟවීම් වලට සවන් දුන්නේ නම් කොවිඩ් මරණ මීටත් වඩා අවම කර ගැනීමට තිබූ බව එතුමා විසින් වැඩිදුරටත් ප්‍රකාශ කරන ලදි.සියළු දෙනාටම නිදුක් නිරෝගී සුභ අළුත් අවුරුද්දක් වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුනිල් සේරසිංහ මහතා**

රට තුළ ඖෂධ අර්බුදයක් ඇතිවී ඇති බවත් මෙනිසා රෝගීන් දැඩි අපහසුතාවයට පත්ව ඇති බවත් එතුමා සඳහන් කරන ලදි.හෘදයාබාධ,සැත්කම් වලදී නිර්වින්දන ඖෂධ වැනි අත්‍යාවශ්‍යම ඖෂධ නොමැති බවත් කොරෝනා මරණ වලට වඩා වැඩි සංඛ්‍යාවක් ඖෂධ නොමැති වීමෙන් මියයන බවත් එතුමා සඳහන් කරන ලදි.‍

රටේ වත්මන් තත්වය නිසා ජනතාව ඉමහත් පීඩාවට පත්ව ඇති බවත් දේශපාලකයින් කෙරෙහි ජනතාව දැඩි අප්‍රසාදයකින් පසුවන බවත් සඳහන් කරන ලදි.ජනතාපරමාධිපත්‍ය්‍ය වෙනුවෙන් අවස්ථාව ලබා දිය යුතු බවත් පංචමහා බලවේගයම එකම අරමුණක් වෙනුවෙන් පෙළ ගැසී ඇති බවත් එතුමා සඳහන් කරන ලදි.ලබන්නා වූ අළුත් අවුරුද්දට සුභාසිංශන එක්කරමින් තම ප්‍රකාශය අවසන් කරන ලදි.

1. **ගරු මන්ත්‍රී නුවන් බෝඹුවල මහතා**

වත්මන් රජය විසින් ප්‍රජාතන්ත්‍රවාදය සුරැකීමට කටයුතු කරන බවත් මෙම අවස්ථාවේදී අවස්ථාවාදී ප්‍රයෝජන ගැනීමට ඇතැමුන් කටයුතු කරන බව එතුමා සදහන් කරන ලදි.දැනට මුහුණ දී ඇති තත්වයය බලයට පත්ව ඇති රජය පමණක් වගකීමට නොබැඳෙන බවත් මෙතෙක් රට පාලනය කළ දේශපාලන අධිකාරිය වෙතම මෙහි වගකීම පැවරෙන බවත් ප්‍රකාශ කරන ලදි.මුහුණ දී ඇති ආර්ථික අර්බුදය යථාතත්වයට පත් කර රට නැවතත් ශක්තිමත් කිරීම රජයේ අරමුණ බවත් එතුමා සඳහන් කරන ලදි.

අරගල කරනු ලබන්නේ රටේ සමස්තය නොවන බවත් මෙම තත්වය නිසා රටට පැමිණෙන සංචාරකයින් සීමා වී ඇති බවත් එතුමා විසින් ප්‍රකාශ කරන ලදි.ජනතාපරමාධිපත්‍යය උපරිමයෙන් භාවිතා කළත් පොදු දේපලවලට හානි කිරීම අනුමත කළ නොහැකි බවත් එතුමා විසින් සඳහන් කරන ලදි.මෙලෙස අරගලයන් සිදු කළත් බලයට පත් වූ ජනාධිපතිවරයා ඉල්ලා අස්වීමට සුදානම් නොවන බවත් රාජපක්ෂ විරෝධීව ජනතාව හඬක් නැගුවත් අභියෝග වලට මුහුණ දීමට ඔවුන් තුළ ඇත්තේ විශාල ශක්තියක් බවත් එතුමා වැඩිදුරටත් සඳහන් කරන ලදි.

1. **ගරු මන්ත්‍රී චමින්ද කුමාර මහතා**

තමා නියෝජනය කරන ශ්‍රී ලංකා නිදහස් ප්කෂය සමග අත්වැල් බැඳ ගන්නා ලෙස සියළු දෙනාටම ආරාධනා කළ අතර ඉදිරියේදී තම පක්ෂය ස්වාධීනව කටයුතු කරන බවත් එතුමා ප්‍රකාශ කරන ලදි.ගරු සභාපතිතුමා විසින් සභාවට ඉදිරිපත් කරන ලද තමා විසින් කරන ලද ප්‍රකාශය අසත්‍ය යැයි සඳහන් කොට “දිරිය”කුඩා තේ වතු හිමියන්ගේ සංගමයේ හිටපු සභාපති විසින් එවන ලද ලිපිය සඳහා පිළිතුරු සාක්ෂි සහිතව ඉදිරි සභාවාරයට ඉදිරිපත් කරන බව වැඩිදුරටත් ප්‍රකාශ කරන ලදි.

1. **ගරු මන්ත්‍රීනි සුරේෂ් කාන්ත් මහතා**

පසුගිය සභාවාරයෙත් තමා විසින් ප්‍රකාශ කරන ලද වතු ආශ්‍රිත මරණයදී කටයුතු කිරීම පිළිබඳව ප්‍රාදේශිය ලේකම්ගෙන් විමසීමක් කළද ඒ සඳහා නිශ්චිත ප්‍රතිචාරයක් නොලැබු බවත් එතුමා සඳහන් කරන ලදි.මෙනිසා මරණයකදී වතු ජනතාව ඉතා අසරණ වී ඇති බවත් සඳහන් කරන ලදි.

ගරු මන්ත්‍රී නුවන් බෝඹුවල මහතා විසින් සියළු දෙනා එක්ව කටයුතු කරමු යැයි පැවසීම සම්බන්ධයෙන් තමා සතුටු වන බවත් නමුත් අතීතයේදී ජාතීන් අතර සහජීවනය බිඳදැමීමට කටයුතු කළේත් එතුමාගේ රජය විසින් බවත් ප්‍රකාශ කරන ලදි.සියළු දෙනාටම ලබන්නා වූ සිංහල හා හින්දු අළුත් අවුරුද්දට සුභාසිංශන එක්කරමින් තම ප්‍රකාශය අවසන් කරන ලදි.

1. **ගරු මන්ත්‍රීනි චම්පිකා මදුමතී මහත්මිය**

“ඔටුනු පැළැඳ සිටියත් සිහසුනේ මත-ඔබ ගොන් රජෙකි මේ මහ ගොන් රැළට හිත”

“අඩමිටි කුහක පාහරකම් නිමක් නැත-ඔබ වැනි අමනයෙක් සිරිලක සිටියේ නැත”

රාජපක්ෂවරුන්ට විරෝධී සියළු ජනතා අරගල වලට සදා ජය යැයි පවසමින් එතුමිය තම ප්‍රකාශය අවසන් කරන ලදි.

1. **ගරු මන්ත්‍රී දුමින්ද සම්පත් මහතා**

ආණ්ඩුව ඉදිරියට යන අවස්ථාවේ ඒ සමග අඛණ්ඩව කටයුතු කිරීමටත් සහය අවැසි මොහොතේ තනිව කටයුතු කිරීමටත් හවුල්කාර පක්ෂ කටයුතු කිරීම ඉතා කණගාටුදායක බව එතුමා ප්‍රථමයෙන් සඳහන් කරන ලදි. යුද්ධය,නෙළුම්කුළුණ,හම්බන්තොට වරාය,මත්තල ගුවන්තොටුපොළ,නිවාස යෝජනා ක්‍රම,නෙළුම් පොකුණ වැනි සංවර්ධන ව්‍යාපෘතින් රැසක් පවතින ආණ්ඩුව බලයට පත් වු දින සිට සිදුකරන ලද බවත් අවුරුදු 30 ක පැවති කුරිරු යුද්ධය අවසන් කිරීමම අප ලද ජයග්‍රහණයක් බවත් එතුමා ප්‍රකාශ කරන ලදි.එසේ බලන කල රජපක්ෂවරුන් සියළු අභියෝග වලට නොබියව මුහුණ දුන් බවත් එතුමා සඳහන් කරන ලදි.

දිගානකන්ද විමුක්ති ප්‍රජා මුල සංවිධානය විසින් පවත්වාගෙන යනු ලබන ජල ව්‍යාපෘතිය සඳහා අවශ්‍ය ද්‍රව්‍යාධාර ලබා දීම පිළිබඳ අවධානය යොමුකරන ලෙසත් දන්වමි.

1. **ගරු සභාපති කුලතුංග ලියනගේ මහතාගේ අදහස් දැක්වීම**

සභාව තුළ දේශපාලන මතය කුමක් වුවත් ප්‍රාදේශීය සභාවක් ලෙස ජනතාවයට සේවය කිරීම මහජන නියෝජිතයන් ලෙස තම වගකීම බව එතුමා විසින් ප්‍රකාශ කරන ලදි.ජනතාව පත්ව ඇති තත්වය හමුවේ ඔවුන් පීඩාවට පත්කරමින් ආදායම් එකතු කිරීම කළ නොහැකි බැවින් සභාවේ ආදායම් තත්වයද අවම මට්ටමක පවතින බව එතුමා සඳහන් කරන ලදි.එහෙත් කෙසේ හෝ එම කටයුතු කළමනාකරණය කර ගනිමින් ජනතාව වෙනුවෙන් යම් සේවයක් කිරීමට උත්සහයක් ගන්නා බව එතුමා විසින් වැඩිදුරටත්‍ ප්‍රකාශ කරන ලදි.

ලබන්නා වූ සිංහල හින්දු අළුත් අවුරුද්ද සියළු දෙනාටම නිදුක් නිරෝගී සුභ අළුත් අවුරුද්දක් වේවා යැයි ප්‍රාර්ථනා කරමින් සහභාගි වු සියළු දෙනාටම තම ස්තුතිය පුදකරමින් තම ප්‍රකාශය අවසන් කරන ලදි.

ප.ව 01.30ට ගරු සභාවේ කටයුතු අවසන් කරන ලදි.

2022.04.07 වන දින සභා වාර්තාව සභා සම්මත කිරිම.

2022.04.07 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව 2022.04.07 දිනැති සභා වාර්තාවේ සංශෝධන කිසිවක් නොතිබූ බැවින් 2022.05.17 ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

2022 මැයි මස 17 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,

1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

2021 සැප්තැම්බර් මස 21 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල